EkBass/fiwiki-20250220-pages-articles huggingface dataset:
Twipsy

Twipsy oli vuoden 2000 Hannoverin maailmannäyttelyn virallinen maskotti. Hahmosta tehtiin vuonna 1999 myös piirrossarja, joka on esitetty MTV3-kanavalla 2000-luvun alkuvuosina. Viime vuosina sitä on esitetty MTV Juniori -kanavalla. ==Televisiosarja== Sarja kertoo kyberavaruuden asukkaasta nimeltä Twipsy, joka löysi kyberavaruudesta ihmisen nimeltään Nick. Myöhemmin hän tutustui Nickin kavereihin Albertiin ja Lisiin. Lapset löysivät kyberavaruuden niin, että Albertin keksimä peli oli avannut tien kyberavaruuteen. Nick oli tietokoneen lähellä ja oli ohjautunut suoraan kyberavaruuteen. Albert keksi yhdistää tulostimen ja skannerin. Näin saatiin printteriskanneri. Tällä laitteella Twipsy ja lapset voivat pysyä yhteyksissä. Ohjelmasta on noin alle 30 osaa. ==Suomenkieliset ääninäyttelijät== * Sari Moilanen, Juha Paananen, Peter Pihlström, Jenni Sivonen, Jukka Teittinen, Pauli Virta * Tunnuslaulu: Jari Karjalainen * Suomenkielinen toteutus: Oy PVP- Voice Ab ==Lähteet== Luokka:Maskotit Luokka:2000-vuosikymmenen piirrossarjat Luokka:Lastenohjelmat
Kamisese Mara

Kamisese Kapaiwai Tuimacilai Mara (6. toukokuuta 1920 – 18. huhtikuuta 2004) oli fidžiläinen poliitikko. https://www.encyclopedia.com/books/culture- magazines/mara-ratu-sir-kamisese Mara opiskeli alun perin lääketiedettä, mutta siirtyi taloustieteeseen. Hän toimi maansa pääministerinä vuosina 1967–1987 ja 1987–1992. Valtio saavutti itsenäisyyden Yhdistyneestä kuningaskunnasta vuonna 1970. Mara toimi Fidžin toisena presidenttinä Penaia Ganilaun jälkeen vuodesta 1993, kunnes erosi 29. toukokuuta 2000. Hän kärsi loppuvuodesta 2001 aivoinfraktin, mistä ei kunnolla toipunut. Hän menehtyi vuonna 2004 Suvassa. https://web.archive.org/web/20041228065440/http://www.pacificislands.cc/pm52004/pmdefault.php?urlarticleid=0023 Leski Lala Mara kuoli kolme kuukautta myöhemmin. == Lähteet == Luokka:Fidžin presidentit Luokka:Fidžin pääministerit Luokka:Vuonna 1920 syntyneet Luokka:Vuonna 2004 kuolleet
Hurufismi

Hurufismi on mystinen, esoteerinen suufilaisuuden lahko. Se oli voimissaan läntisessä Persiassa, Anatoliassa ja Azermbadzanissa 1300-luvun lopulla ja seuraavan vuosisadan alussa. Hurufismin keskinen johtaja oli Fazlallah Astarabadi, joka tuomittiin kuolemaan harhaoppisena 1401 tai 1402. Runoilija Nəsimi oli hänen seuraajansa. Hurufismin opetusten mukaan avain Koraanin seitsemännen kirjan ymmärtämiseen on Kabbalaa muistuttavassa kirjain- ja numeromystiikassa, missä numero seitsemän on keskeisessä osassa. Maailmankaikkeus on ikuinen ja ainaisessa kiertoliikkeessä. Luoja ilmenee jokaisessa atomissa. == Lähteet == Luokka:Islamilainen mystiikka Luokka:Suufilaisuus
Mario Castelnuovo-Tedesco

Mario Castelnuovo-Tedesco (3. huhtikuuta 1895 Firenze – 16. maaliskuuta 1968 Beverly Hills) oli italialainen säveltäjä. Hän sai varhaisimman pianonsoiton opetuksen äidiltään, aloitti säveltämisen yhdeksänvuotiaana ja opiskeli myöhemmin Ildebrando Pizzettin johdolla. Juutalaisena hän siirtyi Yhdysvaltoihin turvaan 1930-luvun vainoja. Castelnuovo-Tedesco sävelsi muun muassa ooppera- ja elokuvamusiikkia sekä huomattavan piano- ja kitararepertoaarin. Hän kuoli Kaliforniassa 72-vuotiaana. Luokka:Italialaiset säveltäjät Luokka:Vuonna 1895 syntyneet Luokka:Vuonna 1968 kuolleet
George Blay

George Blay (s. 7. elokuuta 1980) on ghanalainen jalkapalloilija, joka edustaa romanialaista FC Dinamo Bukarestia. Hänen pelipaikkansa on puolustaja. Ammattilaisuransa Blay aloitti vuonna 2000 Standard Liegen joukkueessa. Hän on sen jälkeen pelannut 2002—2003 Y.R. K.V. Mechelenisa ja 2003—2006 R.A.A. Louviéroisessa. Maajoukkueessa Blay debytoi vuonna 2001. Hän on ollut mukana muun muassa Afrikan mestaruuskisoissa 2002. Blay on 174 cm pitkä ja painaa 70 kg. ==Lähteet== *Profiili Luokka:Ghanalaiset jalkapalloilijat Luokka:Vuonna 1980 syntyneet Luokka:Elävät henkilöt
Abbey Theatre

Abbey Theatre on Irlannin kansallisteatteri, joka toimii Dublinissa. Se avattiin vuonna 1904,Bloomsday ja on toiminut siitä alkaen jokseenkin yhtäjaksoisesti, vaikka sen alkuperäinen rakennus tuhoutui tulipalossa vuonna 1951. Abbety Theatre oli englanninkielisen maailman ensimmäinen julkisella rahoituksella tuettu teatteri. Monet irlantilaisen kirjallisuuden tärkeimmistä nimistä ovat tuoneet teoksiaan julkisuuteen Abbey Theatressa.Visit Dublin == Lähteet == Luokka:Dublinin rakennukset ja rakennelmat Luokka:Irlantilainen kulttuuri
Mamshit

Mamshit () on arkeologinen kohde noin seitsemän kilometrin päässä Dimonan kaupungista Israelin Eteläisellä hallintoalueella. Mamshit oli tärkeä nabatealaiskaupunki suitsukereitillä ja tunnettiin tuolloin nimellä Memphis. Mamshit on nykyään suojeltu kansallispuistona ja yhdessä kolmen muun kaupungin kanssa listattu Unescon maailmanperintöluetteloon. Mamshit peittää noin kymmenen aarin alueen. Se on pienimpiä mutta parhaiten restauroituja kaupunkeja Negevin aavikolla. Mamhsitissa käytetty arkkitehtuuri on ainutlaatuista ja sellaista ei löydy muista nabatealaiskaupungeista. Roomalaisajalla kaupan ehdyttyä Mamshitin asukkaat löysivät uuden tulonlähteen kuuluisien arabianhevosten kasvatuksesta. == Historia == Nabatealaiset perustavat Mamshitin ensimmäisellä vuosisadalla. Vaurautensa huipulle Mamshit kohosi kuitenkin vasta roomalaisajalla. Rooma valloitti nabatealaisten alueet vuonna 63 eaa. Kuningas Aretas III kuitenkin vannoi kuuliaisuutensa Roomalle ja nabatealaiset saivat pitää maansa. Vuonna 106 Rooma liitti alueet kuitenkin itseensä ja Arabia Petraean provinssiin. Mamshitiin perustettiin tuolloin myös roomalainen varuskunta ja alettiin rakentaa kaupunginmuuria turvaamaan rikkauksia ryösteleviltä paimentolaisheimoilta. Rooman hallinnasta Mamshit siirtyi Bysantille 300-luvulla. Bysanttilaiskaudella vahvistettiin kaupunginmuuria ja rakennettiin mm. kaksi kirkkoa. Kaupunki hylättiin noin vuonna 500. Viimeinen maininta Mamshitista on 500-luvulla valmistetusta kartasta. == Lähteet == == Aiheesta muualla == *Mamshit ja muut Negeven kaupungit Unescon sivuilla *Kuvia Mamshitista Luokka:Arkeologiset kohteet Israelissa Luokka:Unescon maailmanperintökohteet Israelissa
Gunder Gundersen

Gunder Gundersen (12. syyskuuta 1930Arponen, ym., s. 325–326 – 2. kesäkuuta 2005Sports Reference LLC) oli norjalainen yhdistetyn hiihtäjä. Uransa aikana hän voitti kaksi maailmanmestaruusmitalia: hopeaa vuonna 1954 ja pronssia 1958. Olympialaisissa hän sijoittui 11:nneksi Squaw Valleyssa 1960. Oslon talviolympialaisiin 1952 häntä ei valittu, mutta muutamaa viikkoa myöhemmin hän voitti Holmenkollenin kilpailun takanaan muun muassa tuore olympiavoittaja Simon Slåttvik. Cortina d'Ampezzon olympialaisiin 1956 hän ei osallistunut sairastumisen vuoksi. Holmenkollenilla hän voitti toisen kerran vuonna 1960 ja Salpausselällä vuonna 1955. Gundersen on tullut kuuluisaksi erityisesti keksimästään, hänen mukaansa nimetystä kilpailusysteemistä, joka on ollut pääasiallisena menetelmänä käytössä vuodesta 1985. Siinä mäessä saavutetut pisteet muutetaan käänteisesti sekunneiksi, joiden mukaisesti muut kilpailijat lähtevät hiihto-osuudelle mäkiosuuden voittajan perään. == Lähteet == * * === Viitteet === == Aiheesta muualla == * Luokka:Norjalaiset yhdistetyn hiihtäjät Luokka:Norjalaiset urheiluvaikuttajat Luokka:Vuonna 1930 syntyneet Luokka:Vuonna 2005 kuolleet
Eburonit

Eburonit () olivat kelttiläinen heimo, joka asui nykyisen Maasin ja Reinin välisellä alueella. Päällikkönsä Ambiorixin johdolla he asettuivat vastustamaan Caesaria vuonna 54 eaa., mikä johti heidän tuhoonsa kolme vuotta myöhemmin.Castrén & Pietilä-Castrén, s. 141 Vuonna 57 eaa. Julius Caesar valloitti Maasjoen laakson, jossa hänen mukaansa asuivat belgiheimot. Caesarin Gallian sota -teoksen mukaan Vuonna 54 eaa. tai 53 eaa. XIV:n legioonan talvileiri oli paikassa nimeltä Aduatuca tai Atuatuca, kun eburonit hyökkäsivät roomalaisten kimppuun. Legioonan komentajat, Sabinus ja Cotta, olivat luottaneet eburonien päällikköön Ambiorixiin, ja olettaneet, että leirin ympäristössä oli turvallista liikkua. Kun legioonalaiset lähtivät leiristään ja alkoivat marssia eburonien päällikön osoittamaan suuntaan, belgit tekivät heitä vastaan raivokkaan yllätyshyökkäyksen, jossa ilmeisesti suurin osa legioonalaisista sai surmansa. Vetäydyttyään Atuatucaan jäljellejääneet roomalaiset sotilaat tekivät itsemurhan. Caesarin kosto oli kauhea. Keväällä 53 eaa. hän kutsui kaikki saatavilla olevat joukot auttamaan eburonien teurastuksessa. Liviuksen mukaan Ambiorix onnistui pakenemaan ja eburonien toinen päällikkö Catuvolcus teki itsemurhan. Tämän jälkeen eburoneista ei kuultu enää mitään. Noin kolmesataa päivää sen jälkeen, kun eburonit olivat voittaneet roomalaisen legioonan, he lakkasivat olemasta kansakuntana. Myöhemmin samalle alueelle asettui germaaniheimo nimeltä tungrit. Caesarin kertomuksen paikkansapitävyyttä on myös epäilty, sillä eburonit olivat melko pieni heimo, joka ei olisi liittolaistensa avullakaan pystynyt kokoamaan riittävän vahvaa sotajoukkoa, joka olisi kyennyt tuhoamaan hyvin koulutetun ja raskaasti aseistetun legioonan. On myös epäselvää, tuhottiinko eburonit vuonna 53 eaa. täydellisesti. == Lähde == * === Viitteet === Luokka:Kelttiläiset kansat
Juha Järvinen

Juha Järvinen (s. 28. kesäkuuta 1971 Eurajoki) on suomalainen musiikin maisteri, kuoronjohtaja ja säveltäjä. Hän työskentelee Turun konservatorion ja musiikkiopiston rehtorina. Juha Järvinen oli Porissa toimivan Palmgren- konservatorion rehtorina vuosina 2007–2013. Hän siirtyi Turun konservatorion rehtoriksi elokuussa 2013. . Järvisen rehtorikauden alkuvaiheessa lakkautettiin Turun konservatoriossa tarjottu tanssijan perustutkintokoulutus https://www.ts.fi/uutiset/paikalliset/674513/Turun+konservatorio+lakkauttaa+tanssijan+koulutusohjelman .Vuosina 1999–2003 hän oli Eurajoen kristillisen opiston musiikkilinjan johtaja ja 2003–2007 Palmgren-konservatorion koulutussuunnittelija. Järvinen kirjoitti ylioppilaaksi Harjavallan lukiosta vuonna 1990 ja valmistui musiikin maisteriksi Sibelius-Akatemian musiikkikasvatusosastolta 1998. Hänen instrumenttejaan ovat kuoron- ja orkesterinjohto, piano, saksofoni ja laulu. Järvinen on myös säveltäjä, jonka teoksia Luvian Mieskuoro on esittänyt. Hän johti Luvian Mieskuoroa vuosina 2001–2012. Vuosina 2013–2020 hän toimi Turussa Mieskuoro Laulun Ystävien taiteellisen johtajana. Järvinen toimi lisäksi vuosina 2008–2013 Pori Big Bandin taiteellisena tuottajana yhdessä Juha Unkilan kanssa. Hän vierailee orkesterin johtajana edelleen. Aikaisemmin hän on johtanut muun muassa Kværner Masa-Yardsin Helsingin telakan mieskuoroa vuosina 1994–1998, Rauman Poikakuoroa 2002–2004 ja Eurajoen Nuorisosoittokuntaa vuosina 1999–2003 yhdessä Esa Laihosen ja Vesa-Pekka Leinon kanssa. ==Diskografia== *On merellä suurella ihanaa (2003), Luvian mieskuoro, joht. Juha Järvinen *Luhtahuitti (2012), Pori Big Band solistina Tapani Rinne, joht. Juha Järvinen == Lähteet == ==Aiheesta muualla== *Juha Järvisen haastattelu Amfion.fi:ssa * Juha Järvisen esittely Turun konservatorion sivuilla Luokka:Suomalaiset muusikot Luokka:Suomalaiset kuoronjohtajat Luokka:Suomalaiset kapellimestarit Luokka:Suomen oppilaitosten rehtorit Luokka:Vuonna 1971 syntyneet Luokka:Elävät henkilöt
Luvian Mieskuoro

Luvian Mieskuoro on noin 25 laulajan ryhmä. Kuoroa johtaa Sakari Salminen. Luvian Mieskuoro on perustettu vuonna 1948. Sitä edelsi Luvian Merisuojeluskunnan mieskuoro. Luvian Mieskuoro on julkaissut On merellä suurella ihanaa -nimisen CD-levyn vuonna 2003. ==Lähteet== * Luvian Mieskuoro Luokka:Suomalaiset mieskuorot Luokka:Luvia
David Carradine

David Carradine, oik. John Arthur Carradine (8. joulukuuta 1936 Los Angeles, Kalifornia – 3. kesäkuuta 2009 Bangkok, Thaimaa) oli yhdysvaltalainen näyttelijä. Hän oli ehdolla sekä Emmyn että neljän Golden Globen saajaksi ja sai 1. huhtikuuta 1997 tähden Hollywood Walk of Famelle. == Elämä ja ura == Carradine syntyi Kalifornian Hollywoodissa näyttelijä John Carradinen ja tämän ensimmäisen puolison Ardanellen poikana. Hänen velipuolensa Keith ja Robert ovat myös näyttelijöitä. Carradine opiskeli San Francisco State Universityssa. 1970-luvulla Carradine nousi huomattavaan suosioon televisiosarjasta Kung Fu. 1990-luvulla Carradine palasi vanhaan rooliinsa sarjan Kung Fu: The Legend Continues myötä, ja hän vieraili muun muassa Lizzie McGuiressa. == Kuolema == Carradine löydettiin kuolleena 4. kesäkuuta 2009 hotellihuoneensa kaapista Bangkokissa. Ruumis löydettiin alastomana sidottuna naruun, jonka pää oli kaulan, ja toinen pää sukupuolielinten ympärillä. Kuolemaa epäiltiin aluksi itsemurhaksi, mutta pian uutisoitiin, että kuolema saattoi olla seksuaalista kiihotustilaa voimistavasta hypoksifiliasta seurannut onnettomuus. Myös Carradinen edustaja ja perheenjäsenet kertoivat uskovansa onnettomuuteen itsemurhan sijasta. == Elokuvia == * Vapauden verinen laulu (1972) * The Long Goodbye (1973) * Sudenpesä (1973) * Kalmanralli 2000 (1975) * Cannonball (1976) * Tämä maa on minun (1976) * Käärmeenmuna (1977) * Merten urhot (1977) * Lainsuojattomat (1980) * Q (1982) * Americana (1983) * Yksinäinen susi McQuade (1983) * Kuolema Telaketjuilla (1987) *Rangaistuspartio (1987) * Kuin lintu langalla (1990) * Kill Bill: Volume 1 (2003) * Kill Bill: Volume 2 (2004) * Epic Movie (2007) * Big Stan (2007) * Death Race – Kuolonajot (2008) * Crank 2: High Voltage (2009) == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Hollywood Walk of Fame Luokka:Vuonna 1936 syntyneet Luokka:Vuonna 2009 kuolleet
Virtuosi di Kuhmo

Virtuosi di Kuhmo (VdK) on suomalainen kamariorkesteri. Se on perustettu 1992. Orkesterin perustaja on viulisti-kapellimestari Péter Csaba, joka on johtanut pääosin orkesterin konsertit ja levytykset. Orkesteri perustettiin Kuhmon kamarimusiikkijuhlien yhteydessä toimineen samannimisen orkesterin perinteiden jatkajaksi, mutta myöhemmin se on itsenäistynyt omaksi riippumattomaksi kokoonpanokseen, jolla on oma organisaatio ja ohjelmasuunnittelu. Virtuosi di Kuhmo on esiintynyt merkittävimmissä suomalaisissa kaupungeissa ja musiikkijuhlilla. Lisäksi se on esiintynyt suurimmissa Euroopan maissa sekä Venäjällä ja Japanissa. Orkesteri on tehnyt seitsemän levytystä. Orkesterin levytyksistä Vivaldi: Neljä vuodenaikaa ja Kaanaanmaa ovat Suomessa ylittäneet kultalevyrajan. Orkesteri on levyttänyt Ondinelle ja EMIlle, ja sillä on tekeillä kahdeksas levy, jonka julkaisee saksalainen CPO-yhtiö. ==Muusikot== ;1. viulu *Elina Vähälä, konserttimestari *Satu Savioja *Anna-Leena Haikola *Reeta Maalismaa *Minna Pensola ;2. viulu *Emma Vähälä *Maaria Leino *Eriikka Maalismaa *Pauliina Valtasaari *Kati Kuusava ;Alttoviulu *Atte Kilpeläinen *Olli Kilpiö *Tuomas Huttunen ;Sello *Mikko Ivars *Jussi Viitala *Anne Lagercrantz *Joel Laakso ;Basso *Jarkko Uimonen *Teemu Kauppinen ==Diskografia== *Aulis Sallinen: Chamber Music III, IV, V, Introduction & Tango Overture (CPO; tulossa) *Kaanaanmaa Jukka Perko, John Storgårds, 2002 EMI/Blue Note *Vivaldi: Vuodenajat, Pekka Kuusisto, 1999 ODE939-2 *Bartók: Divertimento, Romanialaiset tanssit, Rózsa: Konsertto jousille, Peter Csaba, 1998 ODE 919-2 *Schnittke: Pianokonsertto, Viulukonsertto, Viulusonaatti, Ralf Gothóni, Mark Lubotsky, Irina Schnittke, 1997 ODE893-2 *Tšaikovski: Souvenir de Florence, Janácek: Sarja jousille, Peter Csaba, 1996 ODE 889-2 *Sibelius: Teokset jousiorkesterille, Peter Csaba, ODE 830-2 1994 *Mendelssohn, Haydn: Konsertot viululle, pianolle ja jousille, Peter Csaba, Ralf Gothóni, ODE 810-2 1993 ==Lähteet== *Orkesterin kotisivu Luokka:Suomalaiset kamariorkesterit
Jeri Ryan

Jeri Lynn Ryan (s. 22. helmikuuta 1968 München, Länsi-Saksa) on saksalaissyntyinen yhdysvaltalainen näyttelijä. Hänellä on ollut huomattavia rooleja muiden muassa televisiosarjoissa Star Trek: Voyager ja Shark. Ryan on myös esiintynyt esimerkiksi sarjoissa Käytäväpeliä, O.C., Boston Legal ja Totuuden anatomia sekä Peyton Reedin ohjaamassa komediaelokuvassa Vähät rakkaudesta (2003). Ryan syntyi Münchenissä, Saksassa, missä perhe asui Ryanin isän työn vuoksi. Hän valmistui high schoolista vuonna 1986 ja opiskeli sitten Northwestern-yliopistossa. Hän oli vuoden 1989 Miss Illinois ja kilpaili siten vuoden 1990 Miss American tittelistä. Ryanin ensimmäisestä avioliitosta (1991–1999) Jack Ryanin kanssa syntyi poika vuonna 1994. Ryan meni uusiin naimisiin kesäkuussa 2007 ranskalaisen kokin, Christophe Émén kanssa. He saivat tyttären 2. maaliskuuta 2008. == Aiheesta muualla == * http://www.startrek.com/article/seven-of-nine-things-you-should-know-about- jeri-ryan Luokka:Yhdysvaltalaiset näyttelijät Luokka:Vuonna 1968 syntyneet Luokka:Elävät henkilöt
Kimmo Nurminen

Kimmo Nurminen (s. 5. heinäkuuta 1971 Turussa) on suomalaisen musiikkilehti Suen päätoimittajaSue - päätoimittaja: Kimmo Nurminen (viitattu 15.12.2007). Nurminen on toiminut lehden päätoimittajana tammikuusta 1997 alkaen. Nurmisen aikana Sue on kasvanut pienestä paikallislehdestä Suomen suuripainoksisimmaksi musiikkilehdeksiSue kasvattaa jälleen painostaan ja jakelupaikkojensa määrää (viitattu 15.12.2007), jonka painos on nykyisin noin 60 000http://www.mesta.net/musa/uutiset/?aid=14349 (lähteiden 2 ja 3 uutis- sisältö on kotoisin Sue-lehden omasta toimeksiannosta lähetetyistä tiedotteista). Nurminen on toiminut vuosina 1988-2002 turkulaisen elävän musiikin yhdistyksen, Auran panimo -yhdistyksen organisaattorina sekä vuodesta 1994 alkaen indie-musiikkiin keskittyvän Indie-iltamat -festivaalin tuottajana. Indie-iltamat kokoaa Helsingin Sanomien mukaan suomalaisen "vaihtoehtoeliitin"HS 28.6.2006: Indie-iltamat kokoaa taas vaihtoehtoeliitin (viitattu 15.12.2007)). Viime vuosina nelipäiväiseksi kasvanutMeteli.net 6.6.2007: Indie-iltamia kokonaista neljä iltaa (viitattu 15.12.2007), perinteisesti DBTL-tapahtuman aikoihin järjestettävä tapahtuma on järjestetty myös muissa kaupungeissa kuten Helsingissä. Nurminen on ollut valtakunnallisen Nuori Kulttuuri -musiikki 2007 -raadin jäsenenä palkitsemassa nuoria rock- ja pop-yhtyeitäValtakunnallisen Nuori Kulttuuri Musiikki 2007 - tapahtuman palkitut ryhmät (viitattu 15.12.2007). Lisäksi Nurminen on toiminut valokuvaajana"Kuvat: Kimmo Nurminen" (viitattu 15.12.2007). Nurminen on myös DJ-kaksikko The Boys Named Suen toinen osapuoli yhdessä Suen toimituspäällikön Ari Väntäsen kanssa. Kaksikko soittaa pääosin Dynamo-klubillaMeteli.net 12.12.2007: Dynamo Rock 'n' Roll Highschool: DJ's The Boys Named Sue (viitattu 15.12.2007). Kimmo Nurmisen veli on kitaristi Olli Nurminen (Xysma, Shake, Trouble Bound Gospel). ==Lähteet== ==Aiheesta muualla== * Suen internet-sivut Luokka:Suomalaiset päätoimittajat Luokka:Suomalaiset DJ:t Luokka:Vuonna 1971 syntyneet Luokka:Elävät henkilöt
Vuoden 1939 konklaavi

Vuoden 1939 konklaavi eli paavin valitseva kardinaalien kokous pidettiin 1. maaliskuuta - 2\. maaliskuuta 1939. Konklaavi valitsi seuraajan samana vuonna menehtyneelle paavi Pius XI:lle. Konklaavin voitti lopulta italialainen Eugenio Pacelli, joka otti paavilliseksi nimekseen Pius XII:n. Hän täytti paaviksi tulemisen päivänä 63 vuotta. Vuonna 1939 konklaavissa valittiin paavia selvästi puhkeavaa sotaa varten. Pacelli oli juristin ja hallintomiehen uran omaavana kuurian kokenein diplomaatti, vaikka hänellä ei ollut kokemusta hiippakunnan tai seurakunnan johtajana. Hänet valittiin paaviksi kolmannessa äänestyksessä 2. maaliskuuta saaden 48 ääntä 62:sta. Neljäntoista muun kuuriakardinaalin mielestä Pacelli oli liian ujo, pelokas ja päättämätön voidakseen toimia paavina. == Lähteet == * 1939 Konklaavi
Jürgen Moltmann

pienoiskuva|Jürgen Moltmann vuonna 2012. Jürgen Moltmann (8. huhtikuuta 1926 – 3. kesäkuuta 2024) oli saksalainen kristillinen teologi. Hän syntyi Hampurissa ja tuli uskoon ollessaan sotavankina toisen maailmansodan vuosina. Moltmannin teos Toivon teologia on vuodelta 1964. Opetettuaan Kirchliche Hochschule Wuppertalissa hän toimi vuosina 1967–1994 Tübingenin Eberhard Karls -yliopiston systemaattisen teologian professorina. Moltmannille myönnettiin vuonna 1994 Ernst Blochin palkinto, ja Daniel Ciobotea on myöntänyt hänelle myöhemmin Moldovan ristin. Moltmann kuoli 98-vuotiaana kesäkuussa 2024. ==Lähteet== Luokka:Saksalaiset teologit Luokka:Vuonna 1926 syntyneet Luokka:Vuonna 2024 kuolleet
Paul Butcher

Paul Butcher (s. 14. helmikuuta 1994) on yhdysvaltalainen näyttelijä. Butcher tunnetaan parhaiten TV-sarjassa Zoey 101, jossa hän näyttelee hahmoa Dustin Brooks. Hänellä on myös rooli vuoden 2008 elokuvassa Surviving Sid. Hän on myös esiintynyt sarjan Criminal Minds tuotantokaudella 5. ==Filmografia== *Landspeed (2002) - Young Michael Sanger *Hollywood Homicide (2003) - Van Family son *Reeker (2005) - Lapsi *Imaginary Friend (lyhytelokuva, 2006) - Paul *My Neighbor Totoro (Disney dub, 2006) - Kanta *Yli aidan (2006) - Skeeter *Barnyard (2006) - Chick *Ice Age: The Meltdown (2007) - Minor Cast Member *Meet the Robinsons (2007) - Stanely *Numero 23 (2007) - Young Fingerling/Young Walter *Surviving Sid (2008) - Smarty Pants Molehog Boy ==Televisio== *Mullan alla - 5-vuotias poika *That '70s Show - Nuori poika #2 *NYPD Blue - Eddie Cown *Bones - Shawn Cook *Medical Investigation - Nuori poika *King of the Hill (2006) - Caleb *King of Queens - Kenny *Without a Trace - Alex Rosen *American Dad! - Johnny *Zoey 101 (2005-2008) - Dustin Brooks *Criminal Minds - Jeffrey Barton ==Lähteet== * Luokka:Yhdysvaltalaiset lapsinäyttelijät Luokka:Vuonna 1994 syntyneet Luokka:Elävät henkilöt
Zambo

Zambo eli sambo on tarkoittanut intiaanin ja negridin jälkeläistä. Zambo on vanhentunut, jopa rasistinenkin nimitys, eikä sitä normaalissa puheessa enää paljoa käytetä. Se koetaan usein loukkaavana.Sambo, encyclo.co.ukTeresa Wiltz, Stranded in Paradise: Shipwrecked Hundreds of Years Ago, the Garifuna Are Still Trying to Find Their Way, The Washington Post. == Katso myös == * Garifuna * Mestitsi * Mulatti ==Lähteet== Luokka:Ihmisrodut
Esko Antola

Esko Mikael Antola (s. 18. tammikuuta 1947 Angelniemi) on suomalainen valtiotieteen tohtori (1980) Turun yliopistosta. Vuosina 1996–2003 hän toimi Jean Monnet -professorina Turun yliopistossa. Vuosina 2003–2007 hän johti samassa yliopistossa toiminutta Jean Monnet Centre of Excellence -keskusta toimien samalla henkilökohtaisena Jean Monnet -professorina (Jean Monnet Chair ad personam). Vuosina 2007–2010 Antola toimi Centrum Balticum -keskuksen johtajana ja Centrum Balticum –säätiön asiamiehenä. Hän jäi tehtävästä eläkkeelle vuonna 2011. Antola on perehtynyt tutkimustensa kautta erityisesti Euroopan unioniin. Hän on toiminut asiantuntijana valtionhallinnossa, elinkeinoelämässä ja tiedotusvälineissä. Antola on ollut jäsen monissa EU:hun liittyvissä koti- ja ulkomaisissa työryhmissä ja hankkeissa. Antola sai professorin arvonimen vuonna 2012. == Julkaisuja == * * * * * * == Lähteet == * === Viitteet === Luokka:Suomalaiset professorit Luokka:Turun yliopiston professorit Luokka:Suomalaiset EU-virkamiehet Luokka:Suomalaiset professorin arvonimen saaneet Luokka:Vuonna 1947 syntyneet Luokka:Elävät henkilöt
OSM

OSM voi tarkoittaa seuraavia: * Operation state machine -malli, joka on yhdenaikaisuusmalli mikroprosessorin toiminnan mallintamiseksi * OpenStreetMap-projekti avoimen paikkatiedon ja karttojen kehittämiseksi * osm, osmoli, ainemäärä, joka muodostuu liuoksessa yhdestä moolista ainetta.
Orotina

Orotina on Costa Rican Alajuelan maakunnassa sijaitsevan Orotinan kantonin pääkaupunki. Orotinan pinta-ala on 19,99 km² ja asukasluku 10 017 henkeä. Kaupunki sijaitsee 229 metriä merenpinnan yläpuolella, suhteellisen tasaisella alueella Costa Rican vuoristoisella länsirannikolla. Orotinan sijainti on 26 kilometriä Tyyneltävaltamereltä ja 66 kilometrin päästä Costa Rican pääkaupungista San Josésta. Orotina on tunnettu hedelmäkaupunkina. Orotinassa vietetään vuosittain hedelmäfestivaaleja, joissa on esillä ja myynnissä hedelmiä ja kasviksia ympäri maata. Orotinan maaperä on hyvin hedelmällistä ja keskilämpötila on noin 30 celsiusta. == Lähteet == Luokka:Costa Rican kaupungit Luokka:Alajuelan maakunta
Werra

Werra on joki Saksassa. Se on yksi Weserin kahdesta lähdejoesta, ja virtaa läpi Thüringenin, Hessenin ja Ala-Saksin osavaltion. Joen pituus on 292 kilometriä ja sen valuma-alue kattaa 5 496 neliökilometrin suuruisen alueen. Suurimpia kaupunkeja Werran varrella ovat Meiningen, Bad Salzungen, Eisenach, Eschwege ja Hann. Münden. Luokka:Saksan joet Luokka:Weserin vesistö
Salernonlahti

Salernonlahti () on Tyrrhenanmereen kuuluva lahti lounaisessa Italiassa. Salernonlahtea erottaa Napolinlahdesta Sorrenton niemimaa. Lahden halkaisija on noin 60 kilometriä. Sen pohjoisella laidalla sijaitsee kaupungit Amalfi ja Salerno. Luokka:Campanian maantiede Luokka:Italian merialueet Luokka:Välimeren lahdet Luokka:Salernon maakunta
Péter Csaba

Péter Csaba (s. 7. marraskuuta 1952 Cluj, Transilvania, Romania) on romanianunkarilaista syntyperää oleva viulusti ja kapellimestari. Hän asuu Ranskan Lyonissa. Csaba aloitti musiikkiopinnot kotikaupungissaan ja jatkoi niitä Bukarestissa. Hän on voittanut Italiassa pidetyn Paganini-kilpailun ja monia muita musiikkikilpailuja. Sen jälkeen hän on luonut kansainvälisen musiikkiuran ja toiminut muun muassa ruotsalaisen Musica Vitae -kamariorkesterin taiteellisena johtajana ja ylikapellimestarina. Hän on perustanut Virtuosi di Kuhmo -kamariorkesterin 1992. Hän on johtanut Lapplands Festspel -musiikkijuhlia Ruotsin Arjeplogissa vuodesta 1992. Hän on pitänyt mestarikursseja eri maissa, muun muassa Suomessa, Ruotsissa ja Yhdysvalloissa. Hänelle on myönnetty ruotsalaisen Expressen-lehden Spelmannen-palkinto.Jmp Music ==Lähteet== Luokka:Romanialaiset kapellimestarit Luokka:Romanialaiset viulistit Luokka:Vuonna 1952 syntyneet Luokka:Elävät henkilöt
Patraksenlahti

Patraksenlahti () on lahti Joonianmeressä Kreikassa. Se sijaitsee Korintinlahden suulla ja yhdistää sen muuhun Joonianmereen. Patraksenlahti on pituudeltaan noin 40–50 kilometriä ja leveydeltään noin 10–20 kilometriä. thumb|left|240px|Patraksenlahti ilmasta, keskellä Ríon–Antírrion silta. Patraksenlahden pohjoisrannikko kuuluu maantieteellisesti Keski-Kreikkaan ja etelärannikko Peloponnesoksen niemimaahan. Hallinnollisesti pohjoisrannikko kuuluu Aitolia-Akarnaniaan ja etelärannikko Akhaiaan, jotka molemmat ovat osa Länsi-Kreikan aluetta. Lahden tärkein satamakaupunki on Patras, joka sijaitsee sen kaakkoisrannalla. Pohjoisrannalla sijaitsee Mesolóngi. Patraksenlahden ja Korintinlahden rajalla salmen ylittää Ríon–Antírrion silta. Lahden alueella on käyty useita meritaisteluita, kuten Lepanton taistelu. == Aiheesta muualla == *
OneRepublic

OneRepublic on yhdysvaltalainen Coloradossa vuonna 2003 perustettu poprock- yhtye. Ennen levytyssopimusta yhtye saavutti suosiota MySpacessa. OneRepublic on kertonut saaneensa vaikutteita musiikkiinsa U2- ja The Beatles -yhtyeiltä. Vuonna 2007 OneRepublic julkaisi esikoisalbuminsa, Dreaming Out Loudin. Yhtyeen ensimmäinen single, ”Apologize”, saavutti suuren suosion ympäri maailmaa. Kappale pääsi singlelistojen kärkeen yhteensä 16 eri maassa, ja sai myös Grammy-ehdokkuuden. Dreaming Out Loud sai Yhdysvalloissa platinalevyn. Myös toinen studioalbumi, vuonna 2009 julkaistu Waking Up, menestyi hyvin. Albumilta julkaistiin yhteensä neljä singleä, joista ”All the Right Moves” ja ”Good Life” olivat suosituimmat. Kolmas studioalbumi, Native, oli yhtyeen ensimmäinen Billboard 200 -albumilistan kymmenen parhaan joukkoon päässyt albumi. Sen toisesta singlejulkaisusta, ”Counting Stars” -kappaleesta, tuli yhtyeen menestynein single ”Apologizen” jälkeen. == Diskografia == === Albumit === * Dreaming Out Loud (2007) * Waking Up (2009) * Native (2013) * Oh My My (2016) * Human (2021) == Jäsenet == * Ryan Tedder – laulu, kitara, piano * Zach Filkins – kitara * Eddie Fisher – rummut, lyömäsoittimet * Brent Kutzle – bassokitara, sello * Drew Brown – kitara, koskettimet == Lähteet == == Aiheesta muualla == * Viralliset sivut Luokka:Yhdysvaltalaiset pop rock -yhtyeet Luokka:Yhdysvaltalaiset alternative rock -yhtyeet Luokka:Seulonnan keskeiset artikkelit
Tess Mattisson

Tess Mattisson (s. 13. tammikuuta 1978, Tukholma) on ruotsalainen laulaja ja La Cream -yhtyeen solisti. Hän on vaikuttanut myös yhtyeissä Rob'n'Raz, Dr. Alban, Basic Element ja Drömhus. . ==Diskografia== ===Albumit=== * One Love To Justify (2000) ===Singlet=== *One Love (2000) *Viva L'amor (2000) *Justify My Love( 2000) *The Second You Sleep (2000) * Breathless (2005) * The Second You Sleep (2005) Luokka:Ruotsalaiset laulajat Luokka:Vuonna 1978 syntyneet Luokka:Elävät henkilöt
Abbas

Abbas voi tarkoittaa seuraavia: * Abbas ibn Abd al-Muttalib, Muhammedin setä, Abbasidien hallitsijasuvun kantaisä * Abbas, kolmen Persian šaahin nimi: ** Abbas I, hallitsi 1589–1629 ** Abbas II, hallitsi 1642–1666 ** Abbas III, hallitsi 1732–1736 * Abbas, kahden Egyptin hallitsijan nimi: ** Abbas I, Egyptin wali 1848–1854 ** Abbas II, Egyptin kediivi 1892–1914 * Abbas, seuraavien henkilöiden sukunimi: * Ferhat Abbas (1899–1985), Algerian presidentti 1962 * Hisham Abbas (s. 1963), egyptiläinen laulaja * Mahmud Abbas (s. 1935), Palestiinalaishallinnon presidentti * Muhammad Abbas (s. 1986), pakistanilainen alppihiihtäjä
Ben Johnson (näyttelijä)

Ben Johnson Jr. (13. kesäkuuta 1918 Oklahoma – 8. huhtikuuta 1996 Mesa, Arizona) oli yhdysvaltalainen näyttelijä. Johnson syntyi Oklahomassa lähellä Forakeria ja oli naimisissa Carol Elaine Jonesin kanssa vuodesta 1941 tämän kuolemaan 27. maaliskuuta 1994. Parilla ei ollut lapsia. Johnson sai tähden Hollywood Walk of Famelle vuonna 1994. Hänelle myönnettiin parhaan miessivuosan Oscar-palkinto vuonna 1972. Hänet palkittiin lisäksi Golden Globella (1972) ja Baftalla (1973). Tunnetuimpia elokuvia, joissa Johnson on näytellyt, ovat Chisum (1970), Viimeinen elokuva (1971), Pakotie (1972) ja Hustle – hintaan mihin hyvänsä (1975). Johnson kuoli vuonna 1996 sydänkohtaukseen 77-vuotiaana. == Lähteet == == Aiheesta muualla == * Luokka:Yhdysvaltalaiset näyttelijät Luokka:Oscar-palkinnon saajat Luokka:Golden Globe -palkinnon saajat Luokka:Hollywood Walk of Fame Luokka:Vuonna 1918 syntyneet Luokka:Vuonna 1996 kuolleet
Helmet

Helmet tarkoittaa muun muassa seuraavia asioita: * Helmet, yhdysvaltalainen heavy metal -yhtye * Helmet, Merja Pitkäsen veistos * Helmet, Suomen Palloliiton kunniakerho * Helmet-kirjasto, Suomen pääkaupunkiseudulla toimiva kirjastoverkko. == Katso myös == * Helmi.
Peter Bogdanovich

Peter Bogdanovich (; 30. heinäkuuta 1939 Kingston, New York, Yhdysvallat – 6. tammikuuta 2022 Los Angeles, Kalifornia) oli yhdysvaltalainen elokuvaohjaaja, -käsikirjoittaja ja -näyttelijä. Hänen tunnetuimpia ohjauksiaan on Viimeinen elokuva, jonka hän ohjasi Larry McMurtryn romaanin pohjalta vuonna 1971. Hän sai opetusta Stella Adlerilta. Bogdanovich tunnetaan myös dokumentaristina ja kirjailijana, joka haastatteli elokuvahistorian suuruuksia Orson Wellesistä ja John Fordista alkaen. Bogdanovich sai vuonna 1971 parhaan käsikirjoituksen Bafta-palkinnon. Hänen isänsä oli serbi ja äitinsä itävallanjuutalainen. Bogdanovichin kotikieli oli lapsuudessa serbia, jonka hän oppi aiemmin kuin englannin kielen. Useita Oscar-ehdokkuuksia saaneen Viimeisen elokuvan ohella Bogdanovich ohjasi muiden muassa elokuvat Paperikuu (1973), Daisy Miller (1974) ja Etsivät vauhdissa (1981). == Filmografia == Vuosi Suomenkielinen nimi Alkuperäinen nimi Ohjaaja Käsikirjoittaja Tuottaja Näyttelijä 1966 Helvetin jengi The Wild Angels 1968 Voyage to the Planet of Prehistoric Women Voyage to the Planet of Prehistoric Women Targets Targets 1971 Viimeinen elokuva The Last Picture Show Directed by John Ford Directed by John Ford 1972 Ottaaks’ päähän? What’s Up, Doc? 1973 Paperikuu Paper Moon 1974 Daisy Miller Daisy Miller 1975 Vihdoinkin rakkautta At Long Last Love 1976 Viiden pennin leffa Nickelodeon 1979 Singaporen kuningas Saint Jack 1981 Etsivät vauhdissa They All Laughed 1985 Naamio Mask 1988 Laittomasti sinun Illegally Yours 1990 Texasville – unohduksen maa Texasville 1992 Maailman kipein komedia Noises Off... 1993 Sanovat sitä rakkaudeksi The Thing Called Love 1996 To Sir with Love 2 To Sir, with Love II 1997 Highball Highball Blessed Assurance The Price of Heaven Herra Mustasukkainen Mr. Jealousy Pakotie vapauteen Rescuers: Stories of Courage: Two Women Bella Mafia Bella Mafia 1998 54 54 Alaston kaupunki 2: Sarjamurhaaja Naked City: A Killer Christmas 1999 A Saintly Switch A Saintly Switch Coming Soon Coming Soon 2000 Rated X – seksillä tähtiin Rated X 2001 Murha vailla syyllistä The Cat’s Meow Festival in Cannes Festival in Cannes 2004 The Mystery of Natalie Wood The Mystery of Natalie Wood Hustle Hustle 2006 Kunniaton Infamous 2007 Tom Petty and the Heartbreakers: Runnin’ Down a Dream Tom Petty and the Heartbreakers: Runnin’ Down a Dream Broken English Broken English Dedication Dedication The Dukes The Dukes The Fifth Patient The Fifth Patient 2008 Humboldt County Humboldt County 2010 Abandoned Abandoned ==Lähteet== == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Parhaan käsikirjoituksen Bafta-palkinnon saaneet Luokka:Yhdysvaltalaiset näyttelijät Luokka:Vuonna 1939 syntyneet Luokka:Vuonna 2022 kuolleet
Lumivarpunen

Lumivarpunen (Montifringilla nivalis) on vuoristoissa elävä varpuslintu. == Koko ja ulkonäkö == Linnun pituus on noin 17 cm, siipien kärkiväli 34 cm ja paino noin 40 g. Kooltaan ja elinpaikkansa mukaan muistuttaa pulmusta. Höyhenpuku on alapuolelta valkoinen, selästä harmaanruskea, pää on harmaa ja siivet sekä pyrstö mustan ja valkoisen kirjavat. Koiraalla on juhlapuvussa musta kurkkulappu ja musta nokka, talvella nokka on keltainen. Naaran puku on himmeämpi. Käytökseltään se on vilkas ja peloton. == Esiintyminen == Lumivarpunen esiintyy Etelä-Euroopan ja Aasian korkeilla vuoristoseuduilla. Se on paikkalintu eikä sitä ole tavattu Suomessa.Perrins, Christopher M. (toim.) 1994: Handbook of the Birds of Europe, the Middle East and North Africa. – Oxford University Press. Hong Kong. ISBN 0-19-854679-3 Laji elää 1–10 miljoonan neliökilometrin laajuisella alueella, Euroopassa elää 1–3,1 miljoonaa yksilöä ja lajin kanta on elinvoimainen. == Elinympäristö == Lumivarpuset elävät korkealla vuoristossa 1 900–3 100 metrin korkeudessa eivätkä laskeudu kilometriä alemmaksi kuin aivan poikkeustapauksissa. == Lisääntyminen == Yksiavioinen. Pesä on kolossa, joko maan- tai kallionkolossa tai halkeamassa, pöntössä, rakennuksessa jne. Se on rakennettu kuivista ruohonkorsista, sammalesta, jäkälistä ja muista kuivista rakennusaineista. Naaras munii 3–6, tavallisesti 4–5 munaa. Muna painaa 3,0 g. Naaras hautoo 13–14 päivää. Molemmat emot ruokkivat poikasia, jotka lähtevät pesästä 3 viikon ikäisinä. == Ravinto == Talviaikaan syö siemeniä, keväällä ja kesällä myös hyönteisiä ja hämähäkkejä. Talvella lumivarpuset kuuluvat laskettelukeskusten vakioruokavieraisiin. == Lähteet == Luokka:Varpuset
Sata vuotta kaivossa – Aknestikin suurimmat hitit

Sata vuotta kaivossa – Aknestikin suurimmat hitit on suomalaisen Aknestik -yhtyeen kolmas ja viimeisin kokoelmalevy. Se julkaistiin alkuvuodesta 2006. == Kappaleet == # # # # # # # # # # # # # # # # # # # # == Aiheesta muualla == * Sata vuotta kaivossa – Aknestikin suurimmat hitit discogs.com -sivustolla Luokka:Vuoden 2006 kokoelma-albumit Luokka:Aknestikin albumit
Leskeneläke

Leskeneläke on lakisääteinen korvaus, jota työeläkelaitos ja Kela maksavat tietyin edellytyksin leskelle, kun tämän puoliso on kuollut. Leskeneläkkeen tarkoitus on turvata toimeentulo silloin, kun perhe yllättäen menettää toisen puolison tulot. Leskeneläkkeen voi saada sekä nais- että miespuolinen leski. Leskeneläkettä voi saada avioliiton tai avoliiton perusteella tietyin edellytyksin. Leskeneläkkeen saajista 17 % on miehiä ja 83 % naisia (vuonna 2016). == Lähteet == *Kansaneläkelaki 5 luku *Ilmarinen *KELA ===Viitteet=== Luokka:Sosiaaliturva Luokka:Eläkkeet
Kirjakieli

Kirjakieli voi tarkoittaa seuraavia asioita: * yleiskieli, standardisoitu, virallinen kielimuoto * kirjoitettu kieli, erillisten symbolien eli kirjoitusjärjestelmän avulla ilmaistu kieli
Tottijärven koulu

Tottijärven koulu on Nokian kaupungissa Tottijärven kylässä. Se perustettiin vuonna 1871. Koulun arkistossa on säilynyt senaatin päätös asiasta 18. päivältä lokakuuta 1871. Koulurakennus valmistui 1873. Uusi rakennus valmistui 1955, seuraavana vuonna purettiin vanha. Uutta koulua laajennettiin vuonna 1989. Koulussa on luokat 1–6. ==Lähteet== *Tottijärven koulu Luokka:Nokian peruskoulut Luokka:Tottijärvi
Kyläkutoja

Kyläkutoja (Ploceus cucullatus) on hyvin yleinen afrikkalainen kutojalintu. == Koko ja ulkonäkö == Linnun pituus on 15–18 cm ja paino 31–45 g. Koiras on pääosin kirkkaankeltainen, sillä on musta pää ja kurkku, punainen silmä ja tukeva sinimusta nokka. Naaras on kellertävänruskea ja sen nokka on punertava. == Esiintyminen == Kyläkutoja on sangen runsaslukuinen lintu lähes koko Saharan eteläpuolisessa Afrikassa. Sen elinalueen laajuus on noin 14 miljoonaa neliökilometriä ja sen kanta on elinvoimainen. Ihmiset ovat siirtäneet lajin muun muassa Keski-Amerikkaan ja Portugaliin. == Elinympäristö == Harvapuustoiset metsät, pensaikot ja ihmisasutus. == Lisääntyminen == Laji pesii suurina yhdyskuntina, usein yhdessä mustakutojan (Ploceus nigerrimus) kanssa. Koiraalla voi olla ainakin 2 naarasta. Samassa puussa voi olla kymmeniä pesiä. Pesä on taitavasti ruohonkorsista ja lehdistä kudottu oksasta riippuva kori. Naaras munii 2–5 munaa ja hautoo 12 päivää. Poikaset lähtevät pesästä 17–21 päivän ikäisinä. Kuparikäki (Chrysococcyx caprius) loisii kyläkutojien pesissä.answers.com == Ravinto == Kyläkutojat syövät siemeniä ja viljaa ja ovat paikoitellen vaivana maanviljelijöille syöden ja tahrien ulosteillaan viljaa. Ne syövät myös kukkia, mettä ja selkärangattomia, joilla ne ruokkivat poikasia. == Lähteet == Luokka:Kutojat
Lysithea

Lysithea on Jupiterin epäsäännöllistä rataa kiertävä kuu, joka löydettiin vuonna 1938. Se tunnettiin nimellä Jupiter X vuoteen 1975, jolloin se sai Lysithea-nimen Okeanoksen tyttäreltä. Se kuuluu Himalia-ryhmään. Luokka:Jupiterin kuut
Grotte de Rouffignac

Grotte de Rouffignac on luola Ranskassa Dordognen departementin seudulla, missä oli jääkauden aikoina tiheä asutus. Rouffignacin luola tunnetaan runsaista mammuttikaiverruksista. Se on ajoitettu noin 13 000 vuoden taakse, ja siellä tehtiin taidetta ilmeisesti aiemmin Solutren kaudella. Unesco kirjasi sen maailmanperintöluetteloonsa vuonna 1979 osana Vézèren alueelta löytyvistä arkeologista kohteista. Luolaston pituus on yli kahdeksan kilometriä. Sen seiniin on maalattu tai kaiverrettu yli 250 kuvaa, joista 158 on mammutteja. Mammutteja esittävät kuvat ovat melko harvinaisia ​​esihistoriallisessa taiteessa. Grotte de Rouffignacissa on kolmannes Länsi- Euroopan mammuttien kuvista. Sitä pidetään kummallisena asiana, koska Lounais- Ranskasta ei ole löytynyt paljoa mammutin luita. Luolista on löytynyt merkkejä siitä, että niissä on talvehtinut karhuja. Niistä on jäänyt karvoja seiniin ja ne ovat keväällä talviunen jälkeen teroittaneet kasvaneita kynsiään niihin. == Lähteet == ==Aiheesta muualla== * * * Grotte de Rouffignac * Grot Rouffignac Luokka:Kalliokuvat Luokka:Kivikausi Luokka:Ranskan luolat Luokka:Unescon maailmanperintökohteet Ranskassa Luokka:Dordogne
Acela

Acela (ennen Acela Express) on Yhdysvaltain kansallisen rautatieyhtiön Amtrakin kallistuvakorinen suurnopeusjuna. Se liikennöi Bostonin, New Yorkin ja Washington DC:n välillä. Juna kulkee asemien välillä 120–240 kilometriä tunnissa riippuen radan sallimasta suurimmasta nopeudesta. Lokakuussa 1994 Amtrak järjesti tarjouskilpailun kalustovalmistajille, jotka pystyisivät valmistamaan suurnopeusjunan, jonka huippunopeus olisi 150 mailia (241 kilometriä) tunnissa. Bombardierin ja Alstomin yhteinen hakemus valittiin maaliskuussa 1996. Liikennöinnin piti alkaa loppuvuodesta 1999, mutta koska junat olivat 10 senttimetriä liian leveitä, päästiin liikenne aloittamaan vasta joulukuussa 2000. Acela-junien matka-aika Bostonin ja New Yorkin välillä on kolme ja puoli tuntia, New Yorkin ja Washingtonin välillä kaksi ja puoli tuntia. Pelissä Microsoft Train Simulator ajetaan Acela Express -junaa rataosuudella Northeast Corridor. ==Aiheesta muualla== *Amtrak - Acela Express Luokka:Suurnopeusjunat Luokka:Yhdysvaltain rautatieliikenne Luokka:Amtrak
Ananke (kuu)

Ananke on Jupiterin epäsäännöllistä rataa kiertävä kuu, joka löydettiin vuonna 1951. Se on nimetty kreikkalaisen mytologian Ananke-jumalattaren mukaan ja tunnettiin nimellä Jupiter XII vuoteen 1975. Ananke antaa nimensä Ananke- ryhmälle.http://solarsystem.nasa.gov/planets/profile.cfm?Object=Jup_Ananke ==Lähteet== Luokka:Jupiterin kuut
David Kaufman

David Kaufman (s. 23. heinäkuuta 1961 Saint Louis, Missouri) on yhdysvaltalainen näyttelijä, joka tunnetaan paremmin äänirooleistaan piirrossarjoissa. ==Ura== Kaufman aloitti näyttelemisen jo nuorena Saint Louisissa ja 18 vuotta täytettyään hän lähti opiskelemaan teatteria Kalifornian yliopistoon Los Angelesiin. Kaufman ehti jo ennen teatteriopintojaan näytellä televisiosarjoissa, kuten Pieni talo preerialla, Remington Steele – huijari vai herrasmies, Father Murphy ja Down to Earth. ==Perhe== Kaufman on ollut vuodesta 1990 lähtien naimisissa näyttelijä Lisa Picotten kanssa ja heillä on yksi lapsi, joka syntyi vuonna 2002. Luokka:Yhdysvaltalaiset televisionäyttelijät Luokka:Videopelien ääninäyttelijät Luokka:Vuonna 1961 syntyneet Luokka:Elävät henkilöt
Iskelmä (lehti, 1960-luku)

Iskelmä oli nuorisomusiikin erikoislehti, joka ilmestyi 1960–1967. Lehteä julkaisi Scandia-Musiikki Oy, tosin viralliseksi julkaisijaksi oli merkitty Rytmi-musiikki. Sen päätoimittaja oli Antti Einiö ja toimitussihteeri Erkki Pälli. Muita toimittajia tai avustajia olivat muun muassa Markku Veijalainen, Christina "Chrisse" Johansson, Kari Helopaltio ja Lontoossa Hilkka Kantelinen. Lehteä julkaisevan Scandia-Musiikin leima näkyi lehdessä siten, että sen artistit saivat sivuilla näkyvän osan.Nikkonen, Ahti: Ravintolamuusikon nousu ja tuho. Väitöskirja, Helsingin yliopisto, Sosiaalipolitiikka, 14.1.2005 Lehti myönsi vuoden suosituimmalle artistille kunnianosoituksena ylennysmerkin: Brita Koivunen oli vuoden 1960 suosituin kotimainen laulajatar, The Strangers vuoden 1962 suosituin yhtye, Anki Lindqvist sai kunnianosoituksen vuosina 1966 ja 1967 sekä Danny kerran. Lehti julkaisi myös levyjen myyntitilastoja. Lehti lopetettiin kannattamattomana 1967. ==Lähteet== Luokka:Suomalaiset musiikkilehdet
Takkukotilo

Takkukotilo (Trichia hispida) on pieni noin 5 mm kokoinen kotilo. Nimensä se on saanut sen kuoressa olevista pienistä karvoista. Sen väritys on vaalea, usein haalean keltainen. Takkukotiloilla ei ole suurta merkitystä tuholaisena. Takkukotiloita tavataan valoisissa metsissä lähes koko Euroopassa eteläisimpiä niemimaita lukuun ottamatta. == Lähteet == Luokka:Maakeuhkokotilot
Nancy Hollister

Nancy Putnam Hollister (s. 22. toukokuuta 1949) on yhdysvaltalainen republikaanipoliitikko, joka toimi Ohion kuvernöörinä. Hollister aloitti poliittisen uransa Mariettan kaupunginvaltuutettuna ja myöhemmin pormestarina. Hän toimi George Voinovichin varakuvernöörinä vuosina 1995–1998 ja toimi itse Ohion kuvernöörinä 31. joulukuuta 1998 – 11. tammikuuta 1999. Hän istui Ohion osavaltion edustajainhuoneessa vuosina 1999–2004. == Lähteet == Luokka:Ohion kuvernöörit Luokka:Yhdysvaltain osavaltioiden varakuvernöörit Luokka:Yhdysvaltalaiset pormestarit Luokka:Yhdysvaltalaiset republikaanipoliitikot Luokka:Vuonna 1949 syntyneet Luokka:Elävät henkilöt
Hautakivisuunnittelija

Hautakivisuunnittelija on ammatti, jossa suunnitellaan asiakkaiden toiveiden mukaisia hautakiviä. Suunnittelija piirtää tietokoneella asiakkaan toivomusten mukaisen hautamuistomerkin. Hautamuistomerkki on useimmin kiveä, mutta muitakin materiaaleja käytetään. Esimerkiksi puuta, metallia, lasia, betonia sekä luonnosta tuotuja kiviä käytetään muistomerkkinä hautausmaalle sopivilla koristeilla täydennettyinä. Kiven ylivoimainen kestävyys muihin materiaaleihin nähden on taannut sen suosion yleisimpänä materiaalina. Ensimmäiset hautakivien tietokonepiirrokset teki Keijo Kaikkonen Kempeleessä vuonna 1992. Tekniikka ja ohjelmat ovat kehittyneet siten, että nykyisin voidaan piirtää hautakivi luonnollisilla väreillä ja hautausmaaympäristöön "upotettuna". Näin asiakas voi vakuuttua tilaushetkellä lopputuloksesta. Tarkat, luonnollisessa koossa olevat tietokonepiirrokset haastavat hautakiviveistämöä tekemään tarkalleen piirroksen mukaisen kiven. Kaiverrukset ja muut koristeet ovat myös piirroksessa mittasuhteessa ja tämä helpottaa asentajaa toteuttamaan asiakkaan toiveen pikkutarkasti. Tietokonepiirrokset helpottavat tekstien ja koristeiden sommittelua luonnosta haettuun ns. luonnonkiveen. Ensin otetaan digikuva luonnonkivestä ja sen jälkeen korkeus- ja leveysmitat. Näin saadaan hahmoteltua esimerkiksi metallista valettujen enkeleiden, lintujen, nimilaattojen ja ristien koot ja sijainnit. Toki luonnonkiveen voidaan myös tehdä nimet kaiverrustekniikalla, mutta yleisempi tapa on kiinnittää joko metalliset irtokirjaimet tai nimilaatta. Hautakiven voi suunnitella myös itse Internetissä.http://www.marmai.fi/uutiset/article506046.ece?service=mobile == Lähteet == ==Aiheesta muualla== * Ilkka: Hautakivien suunnittelu muuttaa verkkoon Luokka:Kulttuurialan ammatit Luokka:Hautaus
Lascaux-interstadiaali

Lascaux-interstadiaali oli keskimääräistä leudompi, tosin melko kylmä vaihe viime jääkauden lopuilla noin 17 700–16 500 radiohiilivuotta sitten tai 20 800–18 000 kalenterivuotta sitten.http://www.uf.uni- erlangen.de/eis/western.html http://www.euskomedia.org/PDFAnlt/munibe/aa/1986035038.pdf http://www.blackwell- synergy.com/doi/abs/10.1111/j.1365-3121.1990.tb00062.x?journalCode=ter Lascauxin luolamaalaukset syntyivät tällöin. Jää vetäytyi silloin hitaasti Pohjois-Saksassa. Hampurin seuduilla on saattanut olla Meiendorfissa tilapäistä asutusta jo 17 000 vuotta sitten. Ranskan peuranmetsästäjien Madeleinen kulttuuri alkoi levitä tällöin Madeleine IV -kaudella Keski- Ranskaan ja Etelä-Saksaan asti. Keski-Eurooppa ja Unkarinkin seutu säilyivät vielä kylminä. Esimerkiksi Alaskassa näkyi Lascaux-interstadiaaliin liittyneitä kasvillisuusmuutoksia. Lascauxin interstadiaalin ajoituksesta on vaihtelevia tietoja. GISP2-jäänäytteen mukaan radiohiiliaikoina Lascauxin interstadiaalin lämpimin kausi oli 16 200–15 100 radiohiilivuotta eli 19 000–18 000 kalenterivuotta sitten. Tämä interstadiaali päättyi kylmään Heinrichin tapahtumaan H1, joka alkoi noin 16 500 kalenterivuotta sitten.http://www.mafi.hu/microsites/EJ_digi/EJ_2005PDF/Nador.pdf == Lähteet == Luokka:Veiksel-jääkausi
Dick Celeste

Richard Frank ”Dick” Celeste (s. 11. marraskuuta 1937 Cleveland) on yhdysvaltalainen demokraattipoliitikko, joka on toiminut Ohion kuvernöörinä. Celeste valittiin Ohion osavaltion edustajainhuoneeseen vuonna 1970 ja Jim Rhodesin varakuvernööriksi vuonna 1974. Hän oli ensimmäisen kerran ehdolla kuvernööriksi vuonna 1978, mutta hävisi Rhodesille. Hän toimi kuvernöörinä vuosina 1983–1991 ja Yhdysvaltain Intian suurlähettiläänä vuosina 1997–2001. == Lähteet == Luokka:Ohion kuvernöörit Luokka:Rhodes-stipendin saajat Luokka:Yhdysvaltain osavaltioiden varakuvernöörit Luokka:Yhdysvaltalaiset demokraattipoliitikot Luokka:Yhdysvaltalaiset diplomaatit Luokka:Vuonna 1937 syntyneet Luokka:Elävät henkilöt
Frank Pierson

Frank R. Pierson (12. toukokuuta 1925 Chappaqua, New York – 23. heinäkuuta 2012 Los Angeles, Kalifornia) oli yhdysvaltalainen elokuvaohjaaja ja -käsikirjoittaja. Hän voitti vuonna 1976 parhaan alkuperäisen käsikirjoituksen Oscar-palkinnon elokuvasta Hikinen iltapäivä. Piersonilla oli kaksi aiempaa Oscar-ehdokkuutta vuosilta 1966 ja 1968. Hän oli lisäksi kerran Bafta- ja Golden Globe -ehdokkaana sekä neljästi Emmy-ehdokkaana. Pierson toimi Yhdysvaltain elokuva-akatemian puheenjohtajana vuosina 2001–2005. == Elokuvia == === Ohjaus === * The Neon Ceiling (1970) * Viimeinen valokuva (1990) * Citizen Cohn (1992) * Truman (1995) * Kielletyt kuvat (2000) * Lopullinen ratkaisu (2001) === Ohjaus ja käsikirjoitus === * Peilisota (1969) * Tähti on syttynyt (1976) * Mustalaisten kuningas (1978) === Käsikirjoitus === * Paukkurauta-Kati (1965) * Irralliset (1966) * Lannistumaton Luke (1967) * Suuri kaappaus (1971) * Hikinen iltapäivä (1975) * In Country (1989) * Kunnes toisin todistetaan (1990) == Lähteet == == Aiheesta muualla == * Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Oscar-palkinnon saajat Luokka:Vuonna 1925 syntyneet Luokka:Vuonna 2012 kuolleet